Președintele Klaus Iohannis, mesaj de condoleanțe după decesul prințului Philip: România este alături de Familia Regală și de poporul britanic.
Ducele de Edinburgh, soţul reginei Elizabeth a II-a, a murit vineri. Decesul a avut loc la Castelul Windsor, a comunicat familia regală britanică. Starea de sănătate a prinţului Philip se deteriorase în ultima perioadă şi se retrăsese din viaţa publică în anul 2017.
Președintele Klaus Iohannis a transmis, vineri, un mesaj de condoleanțe Familiei Regale și poporului britanic, după decesul prințului consort Philip, soțul reginei Elizabeth a II-a a Marii Britanii.Klaus Iohannis a postat mesajul pe contul de Twitter."Am aflat cu mare tristețe despre decesul Alteței Sale Regale, Prințul Philip, Duce de Edinburgh. România este alături de Familia Regală și de poporul britanic în acest moment de durere, exprimându-ne condoleanțele și încrederea deplină că istoria va onora contribuția Alteței Sale Regale", este mesajul transmis de președintele României, Klaus Iohannis.I learned with great sadness about the passing of His Royal Highness The Prince Philip, Duke of Edinburgh. RO stands with the @RoyalFamily & the British people in this time of sorrow, expressing our condolences & full confidence that history will honour the contribution of H.R.H. — Klaus Iohannis (@KlausIohannis) April 9, 2021 Ducele de Edinburgh, soţul reginei Elizabeth a II-a, a murit la Castelul Windsor, a comunicat familia regală britanică."Cu profundă tristeţe, Majestatea Sa Regina a anunţat moartea iubitului ei soţ, Alteţa Sa regală prinţul Philip, duce de Edinburgh. Alteţa Sa regală a decedat în pace în această dimineaţă, la Castelul Windsor", a comunicat Palatul Buckingham, conform BBC News.Steagurile au fost coborâte în bernă la toate instituţiile din Marea Britanie în urma anunţului decesului.Starea de sănătate a prinţului Philip se deteriorase în ultima perioadă şi se retrăsese din viaţa publică în anul 2017.